جبهة الصمود و التصدى هى حلف او حركه عملتها مجموعه من الدول العربيه ضد مصر بعد ما عملت اتفاقية سلام مع اسرائيل. الجبهه اتكونت من العراق و سوريا و الجزاير و اليمن الجنوبيه و ليبيا و معاهم منظمة التحرير الفلسطينيه. دول الجبهه دى عملوا اجتماع فى طرابلس فى ليبيا من 2 ل 5 ديسمبر 1977 و قرروا تجميد علاقاتهم بمصر بهدف عزلها و بعدين قدرت الجبهه انها تاخد موافقة العرب على طرد مصر من الجامعه العربيه و قطع علاقتهم بيها لتقزيمها و ضرب اقتصادها ، فقاطعوها ماعادا السودان و سلطنة عمان. مصر كدوله كبرى فى منطقة الشرق الأوسط كان بطبيعة الحال صعب عزلها او الإستفراس بيها و العالم اللى أيد السلام و وقف الحروب بين مصر و اسرائيل وقف جنب مصر و ماسمحش للعرب انهم يدمروا اقتصادها او يستقووا عليها فى أى مجال و انهزمت الجبهه بعد غزو العراق للكويت هرول العرب على مصر و رجعوا علاقتهم بيها بعد ما حسوا ان وجودهم بقى مهدد. انهارت الجبهه و فشلت و رجعت الجامعه العربيه لمقرها فى القاهره. دولياً، بلاد من جبهة الصمود و التصدى اتحطت على لستة دول " محور الشر " و كلها بقت من ضمن البلاد اللى على لايحة مسافرين خطر.